Ramales de la Victoria

Ramales de la Victoria Kantabriako udalerria da. 2009ko urtarrilaren 1eko erroldaren arabera herriak 2.575 biztanle zituen eta 33,27 km²-ko azalera du.

Ramales de la Victoria Ason eta Gandara ibaiek zeharkatua dago. Ekialdean kokatua dago eta muga dauka Bizkaiarekin. Santanderretik 60 kilometrora, eta kostaldetik, 20 kilometrora dago.

Historia 
Ramales 1000. urte aldean sortu zen, baina haren garapena 1499. urtetik etorri zen, kostaldea eta meseta lotzen zituen bidea aldatzea erabaki zutenean. Urte horretatik bide hori Ramalesetik pasatzen zen. “de la Victoria” izena 1839. urtean osatu zuen garaipen hau ospatzeko: Espartero jeneralak eta bere armadak karlistak garaitu zituzten.

Azken urteotako bilakaera ekonomikoa 
Ramalesek 2500 biztanle dauzka eta nahiz eta lehen nagusiki abeltzaintzan jarduten ziren, orain, azken urteetako garapen turistikoaren ondorioz, gehienek hirugarren sektorean lan egiten dute. Garapen hori da, batez ere, bere izugarrizko erakargarritasunaren ondorioa: historiaurreko kobazuloak, ondare arkeologiko eta naturala, jaiak eta kokapen pribilegiatua: Ason harana.

Aisialdiko jarduerak 
Kirola egiten da bertan, hala nola, arrantza, piraguismoa (Gandara ibaian), xenda-ibiltzea, espeleologia eta eskalada, eta historiaurreko artea duen Europako kobazulo garrantzitsuenetako bat dago udalerrian: Covalanas.

Jaiak 

Ospetsuak diren jaiak: San Pedroak ekainaren 29an ospatzen dira, “mantón” dantzaldia uztailaren lehen larunbatean, Karmen Birjiniaren jaiak uztailaren 16an eta inauteriak otsailean.

Herrian tradizio handia dauka bere musika banda, 1887an fundatua. Udako igandeetan eta jai bakoitzean entzuten da. Gaur egun, umeentzat musika eskola sortua dago herrian, banda hori ez desagertzeko.

Ondarea 
Eraikin garrantzitsuenak honaoak dira: Revillagigedo jauregia, San Pedro eliza (XVII. mendea), San Emeterio eta San Celdoni eliza (Gibaja auzoan, XVI. mendea) eta Nuestra Señora de Guardamino eliza (Guardamino auzoan, XVII. mendea).

Herriak 
 Gibaja (388 bizt.):
 Bárcena (23 bizt.)
 La Estación (40 bizt.)
 Pondra (33 bizt.)
 La Quintana (230 bizt.)
 Riancho (62 bizt.)
 Ramales de la Victoria (1.945 bizt.):
 Ramales de la Victoria (1.551 bizt.)
 Cubillas (46 bizt.)
 Entrepuentes (21 bizt.)
 Guardamino (42 bizt.)
 Helguero (56 bizt.)
 Iseña (7 bizt.)
 El Mazo (55 bizt.)
 La Pared (10 bizt.)
 Salto del Oso (100 bizt.)
 Sierra Alcomba (14 bizt.)
 Los Valles (9 bizt.)
 Veares (19 bizt.)
 Vegacorredor (15 bizt.)

Demografia

Ondarea 
 Covalanasko leizea, Gizateriaren Ondare izendatua.
 La Hazako leizea
 Revillagigedo jauregia

Ramalestar ezagunak 
 Juan Francisco de Güemes (1681-1766), Revillagigedoko kondea eta Mexikoko erregeordea.
 Eduardo García de Enterría (1923), legelaria.
 Gonzalo Colsa (1979), futbolaria.
 Carlos Galarreta (1967), txirrindulari ohia.

Herri eta hiri senidetuak

Ikus, gainera 
 Kantabriako udalerrien zerrenda

Kanpo estekak 

  Ramales de la Victoriako Udalaren webgunea